钦定古今图书集成/理学汇编/文学典/第154卷 > 《徐师曾文体明辩》 > 《答范光禄书》宋·谢灵运
## 钦定古今图书集成/理学汇编/文学典/第154卷 > 《徐师曾文体明辩》 > 《答范光禄书》宋·谢灵运

辱告慰，企晚寒，体中胜常。灵运脚诸疾，比春更甚，忧
虑。故人有情，信如来告，企咏之结，实成饥渴。山川幽
阻，音尘阔绝，忽见诸赞，叹慰良多，可谓俗外之咏。寻
览三复，味玩增怀，辄奉和如别，虽辞不足观，然意寄
尽此。从弟惠连，后进大悟衰宗之美，亦有一首，并以
远呈。